b'\n_START_ARTICLE_\nStvarnost (nakladnik)\n_START_SECTION_\nPovijest\n_START_PARAGRAPH_\nIzdava\xc4\x8dko poduze\xc4\x87e Stvarnost u Zagrebu je osnovalo Dru\xc5\xa1tvo novinara Hrvatske. Prvo izdanje objavljeno je 1950. godine. Od 1952. do 1962. godine djelovalo je pod nazivom Novinsko izdava\xc4\x8dko poduze\xc4\x87e (NIP)._NEWLINE_Najvi\xc5\xa1i domet Stvarnost je postigla 1968. godine objavljivanjem Zagreba\xc4\x8dke Biblije, koju su uredili Bonaventura Duda i Jure Ka\xc5\xa1telan._NEWLINE_Poduze\xc4\x87e je prestalo raditi 1990. godine.\n_START_SECTION_\nNakladni\xc4\x8dka djelatnost\n_START_PARAGRAPH_\nUz publicistiku i almanahe Stvarnost je objavljivala i znanstvena djela unutar nakladni\xc4\x8dkog niza "Svijet suvremene stvarnosti", popularnoznanstvena djela, priru\xc4\x8dnike, ilustrirana izdanja, te doma\xc4\x87u i stranu knji\xc5\xbeevnost.'